વડોદરા, અમદાવાદ, ઇન્દોર સહિત દેશના અનેક શહેરોમાં સન સ્ટાર ક્લબ નામે રમણ કપૂરે વૈભવી ઓફિસો ખોલી હતી. ક્લબના મેમ્બર બનાવવાના બહાના હેઠળ અનેક લોકો પાસેથી કરોડની રકમ મેળવી હતી. જો કે, ત્યાર બાદ સંચાલકે ક્લબની ઓફિસને તાળાં મારી દેતાં અનેક લોકોની માતબર રકમ ફસાઇ જવા પામી છે. વડોદરમાં પણ મોટી સંખ્યામાં લોકો સન સ્ટાર ક્લબનાં મેમ્બર બન્યાં હતાં અને તેમને પણ નાણાં ગુમાવવાનાં આવતાં તેમણે ગોત્રી તેમજ ફતેગંજ પોલીસ સ્ટેશનમાં ફરિયાદો પણ આપી હતી.